CELEX: 32008D0559
Language: lt
Date: 1214524800000
Title: 2008/559/EB: 2008 m. birželio 27 d. Komisijos sprendimas, leidžiantis tiekti rinkai alanblekijų ( Allanblackia ) aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2008) 3081)

9.7.2008   
            
            
               LT
            
            
               Europos Sąjungos oficialusis leidinys
            
            
               L 180/20
            
         
      KOMISIJOS SPRENDIMAS
   
   2008 m. birželio 27 d.
   leidžiantis tiekti rinkai alanblekijų (Allanblackia) aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2008) 3081)
   (Tekstas autentiškas tik vokiečių kalba)
   (2008/559/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2004 m. rugpjūčio 19 d. bendrovė Unilever Deutschland GmbH kompetentingoms Vokietijos institucijoms pateikė prašymą teikti rinkai alanblekijų aliejų kaip naują maisto sudedamąją dalį (komponentą) vartoti geltonuosiuose riebalų užtepuose ir grietininiuose užtepuose.
            
         
               (2)
            
            
               2006 m. balandžio 3 d. kompetentinga Vokietijos maisto vertinimo institucija paskelbė pirminio vertinimo ataskaitą. Šioje ataskaitoje daroma išvada, kad žmonėms yra saugu vartoti alanblekijų aliejų maistui.
            
         
               (3)
            
            
               2006 m. birželio 8 d. Komisija pirminio vertinimo ataskaitą išplatino visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis ta nuostata, buvo pateikti pagrįsti prieštaravimai dėl šio produkto tiekimo rinkai.
            
         
               (5)
            
            
               Todėl 2007 m. vasario 7 d. konsultuotasi su Europos maisto saugos tarnyba (EMST).
            
         
               (6)
            
            
               2007 m. spalio 25 d. EMST priėmė dokumentą „Dietinių produktų, mitybos ir alergijos mokslo sekcijos nuomonė dėl Komisijos paklausimo, susijusio su alanblekijų aliejaus sauga, kai jis vartojamas geltonuosiuose riebalų užtepuose ir grietininiuose užtepuose“.
            
         
               (7)
            
            
               Sekcijos pareikštoje nuomonėje padaryta išvada, kad rafinuotas alanblekijų aliejus yra saugus žmonėms vartoti, jeigu laikomasi specialių vartojimo sąlygų.
            
         
               (8)
            
            
               Remiantis moksliniu įvertinimu nustatyta, kad rafinuotas alanblekijų aliejus atitinka kriterijus, nustatytus Reglamento (EB) Nr. 258/97 3 straipsnio 1 dalyje.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos rinkai galima tiekti rafinuotą priede nurodytą alanblekijų aliejų, kaip naują maisto sudedamąją dalį vartoti geltonuosiuose riebalų užtepuose ir grietininiuose užtepuose.
   2 straipsnis
   Šiuo sprendimu leidžiamos naujo maisto sudedamosios dalies pavadinimas, rašomas ženklinant jo turinčius maisto produktus, yra „alanblekijų aliejus“.
   3 straipsnis
   Šis sprendimas skirtas bendrovei Unilever Deutschland GmbH, Dammtorwall 15, D-20355 Hamburgas.
   
      Parengta Briuselyje, 2008 m. birželio 27 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      Rafinuoto alanblekijų aliejaus specifikacijos
      Aprašymas
      Rafinuotas alanblekijų aliejus gaunamas iš alanblekijų (lot. Allanblackia) rūšių sėklų: A. floribunda (tas pats kaip ir A. parviflora) ir A. stuhlmannii.
      Riebalų rūgščių sudėtis
      
                  Lauro rūgštis (C12:0)
               
               
                  < 1 %
               
            
                  Miristo rūgštis (C14:0)
               
               
                  < 1 %
               
            
                  Palmitino rūgštis (C16:0)
               
               
                  < 2 %
               
            
                  Palmitoleino rūgštis (C16:1)
               
               
                  < 1 %
               
            
                  Stearino rūgštis (C18:0)
               
               
                  45–58 %
               
            
                  Oleino rūgštis (C18:1)
               
               
                  40–51 %
               
            
                  Linolo rūgštis (C18:2)
               
               
                  < 1 %
               
            
                  γ-linoleno rūgštis (C18:3)
               
               
                  < 1 %
               
            
                  Eikozano rūgštis (C20:0)
               
               
                  < 1 %
               
            
                  Laisvosios riebalų rūgštys
               
               
                  ne daugiau kaip 0,1 %
               
            Rodikliai
      
                  Riebalų rūgščių transizomerai
               
               
                  ne daugiau kaip 0,5 %
               
            
                  Peroksidų skaičius
               
               
                  ne daugiau kaip 0,8 meq/kg
               
            
                  Jodo skaičius
               
               
                  < 46 g/100 g
               
            
                  Nemuilinama medžiaga
               
               
                  ne daugiau kaip 0,1 %
               
            
                  Hidrolizės skaičius
               
               
                  185–198 mg KOH/g